CELEX: 32009D0171
Language: fi
Date: 2009-02-10 00:00:00
Title: 2009/171/EY: Neuvoston päätös, tehty 10 päivänä helmikuuta 2009 , diplomaatti- ja konsuliedustustoille annetun yhteisen konsuliohjeiston liitteessä 2 olevan luettelon A muuttamisesta Indonesian diplomaatti- ja virkapassin haltijoita koskevan viisumipakon osalta

5.3.2009   
            
            
               FI
            
            
               Euroopan unionin virallinen lehti
            
            
               L 61/17
            
         
      NEUVOSTON PÄÄTÖS,
   tehty 10 päivänä helmikuuta 2009,
   diplomaatti- ja konsuliedustustoille annetun yhteisen konsuliohjeiston liitteessä 2 olevan luettelon A muuttamisesta Indonesian diplomaatti- ja virkapassin haltijoita koskevan viisumipakon osalta
   (2009/171/EY)
   EUROOPAN UNIONIN NEUVOSTO, joka
   ottaa huomioon täytäntöönpanovallan varaamisesta neuvostolle viisumihakemusten käsittelyä koskevien tiettyjen yksityiskohtaisten määräysten ja käytännön menettelytapojen osalta 24 päivänä huhtikuuta 2001 annetun neuvoston asetuksen (EY) N:o 789/2001 (1) ja erityisesti sen 1 artiklan 1 kohdan,
   ottaa huomioon Itävallan aloitteen,
   sekä katsoo seuraavaa:
   
               (1)
            
            
               Diplomaatti- ja konsuliedustustoille annetun yhteisen konsuliohjeiston (2) liitteessä 2 olevassa luettelossa A luetellaan maat, joiden kansalaisilta ei vaadita viisumia yhdessä tai useammassa Schengen-valtiossa, jos heillä on diplomaatti-, virka- tai virkamatkapassi, mutta joilta vaaditaan viisumi, jos heillä on tavallinen passi.
            
         
               (2)
            
            
               Itävalta haluaa vapauttaa Indonesian diplomaatti- ja virkamatkapassin haltijat viisumipakosta. Yhteistä konsuliohjeistoa olisi näin ollen muutettava sen mukaisesti.
            
         
               (3)
            
            
               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen eikä päätös sido Tanskaa eikä sitä sovelleta siihen. Koska tämä päätös perustuu Schengenin säännöstöön Euroopan yhteisön perustamissopimuksen kolmannen osan IV osaston määräysten mukaisesti, Tanska päättää edellä mainitun pöytäkirjan 5 artiklan mukaisesti kuuden kuukauden kuluessa siitä, kun neuvosto on tehnyt tämän päätöksen, saattaako se päätöksen osaksi kansallista lainsäädäntöään.
            
         
               (4)
            
            
               Islannin ja Norjan osalta tämä päätös merkitsee Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (3) tarkoitettujen Schengenin säännöstön niiden määräysten kehittämistä, jotka kuuluvat mainitun sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY (4) 1 artiklan B kohdassa tarkoitettuun alaan.
            
         
               (5)
            
            
               Tämä päätös merkitsee Schengenin säännöstön niiden määräysten kehittämistä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (5) mukaisesti; näin ollen Yhdistynyt kuningaskunta ei osallistu tämän päätöksen tekemiseen eikä päätös sido Yhdistynyttä kuningaskuntaa eikä sitä sovelleta siihen.
            
         
               (6)
            
            
               Tämä päätös merkitsee Schengenin säännöstön niiden määräysten kehittämistä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (6) mukaisesti; näin ollen Irlanti ei osallistu tämän päätöksen tekemiseen eikä päätös sido Irlantia eikä sitä sovelleta siihen.
            
         
               (7)
            
            
               Sveitsin osalta tällä päätöksellä kehitetään niitä Euroopan unionin, Euroopan yhteisön ja Sveitsin valaliiton välillä Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa (7) tarkoitettuja Schengenin säännöstön määräyksiä, jotka kuuluvat päätöksen 1999/437/EY 1 artiklan B kohdassa, luettuna yhdessä neuvoston päätöksen 2008/146/EY (8) 3 artiklan kanssa, tarkoitettuun alaan.
            
         
               (8)
            
            
               Liechtensteinin osalta tällä päätöksellä kehitetään niitä Euroopan unionin, Euroopan yhteisön sekä Sveitsin valaliiton ja Liechtensteinin ruhtinaskunnan välillä allekirjoitetussa pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tarkoitettuja Schengenin säännöstön määräyksiä, jotka kuuluvat päätöksen 1999/437/EY 1 artiklan B alakohdassa, kun se luetaan yhdessä neuvoston päätöksen 2008/261/EY 3 artiklan kanssa, tarkoitettuun alaan (9).
            
         
               (9)
            
            
               Kyproksen osalta tämä päätös on vuoden 2003 liittymisasiakirjan 3 artiklan 2 kohdassa tarkoitettu Schengenin säännöstöön perustuva tai muutoin siihen liittyvä säädös.
            
         
               (10)
            
            
               Tämä päätös on vuoden 2005 liittymisasiakirjan 4 artiklan 2 kohdassa tarkoitettu Schengenin säännöstöön perustuva tai muutoin siihen liittyvä säädös,
            
         ON TEHNYT TÄMÄN PÄÄTÖKSEN:
   1 artikla
   Lisätään yhteisen konsuliohjeiston liitteessä 2 Indonesian kohdalle sarakkeeseen ”AT” kirjaimet ”D” ja ”V”.
   2 artikla
   Tätä päätöstä sovelletaan 1 päivästä maaliskuuta 2009.
   3 artikla
   Tämä päätös on osoitettu jäsenvaltioille Euroopan yhteisön perustamissopimuksen mukaisesti.
   
      Tehty Brysselissä 10 päivänä helmikuuta 2009.
      
         
            Neuvoston puolesta
         
         
            Puheenjohtaja
         
         M. KALOUSEK
         
      
   
   
      (1)  EYVL L 116, 26.4.2001, s. 2.
   
      (2)  EUVL C 326, 22.12.2005, s. 1.
   
      (3)  EYVL L 176, 10.7.1999, s. 36.
   
      (4)  EYVL L 176, 10.7.1999, s. 31.
   
      (5)  EYVL L 131, 1.6.2000, s. 43.
   
      (6)  EYVL L 64, 7.3.2002, s. 20.
   
      (7)  EUVL L 53, 27.2.2008, s. 52.
   
      (8)  EUVL L 53, 27.2.2008, s. 1.
   
      (9)  EUVL L 83, 26.3.2008, s. 3.